
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 975 


15 Ιουλίου 2003 


ΑΠΟΦΑΣΕΙ Σ 

Αριθ. 7209/4511 

Τροποποίηση και συμπλήρωση του Ειδικού Εσωτερικού 
Κανονισμού της Επιστημονικής Υπηρεσίας της Βου¬ 
λής των Ελλήνων. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. τις διατάξεις του άρθρου 65 παρ. 5 του Συντάγματος, 

2. τις διατάξεις του άρθρου 162 παρ. 7 του Κανονισμού 
της Βουλής (Μέρος Κοινοβουλευτικό), όπως ισχύει (ΦΕΚ 
284/Α/18.12.2001), 

3. τον Ειδικό Εσωτερικό Κανονισμό της Επιστημονικής 
Υπηρεσίας της Βουλής των Ελλήνων (ΦΕΚ 1521 /Β/ 
4.12.2002), 

4. τη γνώμη του Επιστημονικού Συμβουλίου, που μας 
υποβλήθηκε, 

5. τις ανάγκες της υπηρεσίας και ιδίως της αποτελε¬ 
σματικής εξυπηρέτησης της Ολομελείαςτης Βουλής, του 
Τμήματος διακοπής των εργασιών της, των διαρκών Κοι¬ 
νοβουλευτικών Επιτροπών της, και των Κοινοβουλευτι¬ 
κών Ομάδων και Βουλευτών, από τις διευθύνσεις επιστη¬ 
μονικών μελετών κατά την άσκηση του Κοινοβουλευτικού 
έργου τους και των λοιπών δραστηριοτήτων τους, απο¬ 
φασίζουμε: 

Α. Τροποποιούμε και συμπληρώνουμε ως κατωτέρω τον 
Ειδικό Εσωτερικό Κανονισμό της Επιστημονικής Υπηρε¬ 
σίας της Βουλής των Ελλήνων: 

1. Το στοιχείο α) της παρ. 1 του άρθρου 1 τροποποιείται 
και αναδιατυπώνεται ως ακολούθως: «Ο προγραμματι¬ 
σμός και ο απολογισμός επί των ερευνητικών εργασιών 
και μελετών που επιτελούνται από τις Διευθύνσεις Επι¬ 
στημονικών Μελετών, από τη Διεύθυνση Πληροφορικής 
και Νέων Τεχνολογιών και από τη Διεύθυνση Βιβλιο¬ 
θήκης». 

Το γ'εδάφιοτηςπαρ. 2του άρθρου 1 αντικαθίσταται ως 
εξής: τα τμήματα είναι ένα πενταμελές και ένα εξαμελές. 
Σε περίπτωση ισοψηφίας κατά τη λήψη των αποφάσεων 
στην Ολομέλεια ή σε τμήματα του Επιστημονικού Συμ¬ 
βουλίου, υπερισχύει η ψήφος του Προέδρου. 

2. Το στοιχείο γ) της παρ. 1 του άρθρου 2 τροποποιείται 


και συμπληρώνεται ως ακολούθως: «Ο συντονισμός της 
επιστημονικής συνεργασίας και η εποπτείατων ερευνητι¬ 
κών εργασιών και μελετών που συντελούνται από τις Δι¬ 
ευθύνσεις οι οποίες συγκροτούν την Επιστημονική Υπη¬ 
ρεσία της Βουλής. Την άσκηση της εποπτείας των ερευ¬ 
νητικών εργασιών και μελετών που συντελούνται από τις 
Διευθύνσεις της Επιστημονικής Υπηρεσίας της Βουλής, ο 
Πρόεδροςτου Επιστημονικού Συμβουλίου μπορεί να ανα¬ 
θέτει, εν άλω ή εν μέρει, με απόφασή του, σε ένα ή πλείο- 
να μέλη του Επιστημονικού Συμβουλίου ή και σε ένα ή 
πλείονες Επιστημονικούς Συνεργάτες ή και Ειδικούς Επι¬ 
στημονικούς Συνεργάτες του Επιστημονικού Συμβου¬ 
λίου». 

3. Η παρ. 3 του άρθρου 4 τροποποιείται και συμπληρώ¬ 
νεται ως ακολούθως: «Οι προϊστάμενοιτων Τμημάτων Νο- 
μοτεχνικής Επεξεργασίας αναθέτουν σε Επιστημονικό 
Συνεργάτη ή Ειδικό Επιστημονικό Συνεργάτη τη σύνταξη 
της έκθεσης, η οποία προσυπογράφεται από τον προϊ¬ 
στάμενο του Τμήματος και θεωρείται από τον προϊστάμε¬ 
νο της οικείας Διεύθυνσης Επιστημονικών Μελετών. Εν 
συνεχεία, η έκθεση διαβιβάζεται από τον προϊστάμενο αυ¬ 
τής της Διεύθυνσης στον Πρόεδρο του Επιστημονικού 
Συμβουλίου για θεώρηση. Σε περιπτώσεις νομοσχεδίων ή 
προτάσεων νόμων μείζονος σημασίας, ο Πρόεδρος του 
Επιστημονικού Συμβουλίου μπορεί να αναθέτει τη σύντα¬ 
ξη της έκθεσης σε προϊστάμενο Τμήματος των Διευθύν¬ 
σεων Επιστημονικών Μελετών ή και προϊστάμενο Διεύ¬ 
θυνσης Επιστημονικών Μελετών, εφόσον είναι νομικός». 

4. Η παρ. 1 του άρθρου 5 από τον στίχο 39, όπου ανα- 
φέρεται «Η επιτροπή την προσωπικότητά τους» (στί¬ 
χος 54), τροποποιείται και αναδιατυπώνεται ως ακολού¬ 
θως: «Η επιτροπή αποκλείει όσους υποψηφίους δεν δια¬ 
θέτουν τα απαιτούμενα τυπικά προσόντα, και προβαίνει 
στην αξιολόγηση των τίτλων σπουδών των λοιπών και 
ιδίως των προσόντων τους όπως αυτά ορίζονται κάθε φο¬ 
ρά από την προκήρυξη σύμφωνα με τις ανάγκες της υπη¬ 
ρεσίας, μετά από έλεγχο των στοιχείωντων φακέλωντων 
υποψηφίων, και με ρητή αναφορά στην προσωπικότητά 
τους και την ετοιμότητά τους, αντικειμενικώς εκτιμώμε- 
νη, προς εκπλήρωση των καθηκόντωντους ενόψει άλλων 
δραστηριοτήτων και υποχρεώσεών τους, κατόπιν συνέ¬ 
ντευξης στην οποία η επιτροπή προσκαλεί είτε όλους 
τους υποψηφίους είτε όσους κρίνει ότι ικανοποιούν πλη¬ 
ρέστερα τις απαιτήσεις των προς πλήρωση θέσεων». 

5. Η παρ. 4του άρθρου 5 αντικαθίσταται ως ακολούθως: 
«Με απόφαση του Προέδρου της Βουλής διορίζονται κα¬ 
τά τους όρους των παρ. 2 και 3 του άρθρου 161 του Κα¬ 
νονισμού της Βουλής (Μέρος Κοινοβουλευτικό), δύο (2) 
Επιστημονικοί Συνεργάτες και έξι (6) Ειδικοί Επιστημονι¬ 
κοί Συνεργάτες του Επιστημονικού Συμβουλίου». 

6. Η παρ. 7 του άρθρου 5 τροποποιείται και αναδιατυ¬ 
πώνεται ως ακολούθως: «Με αποφάσεις του Προέδρου 
της Βουλής μπορούν να ανατίθενται και άλλες αρμοδιότη¬ 
τες στο Επιστημονικό Συ μβούλιο, τον Π ρόεδρό του, και τις 
Διευθύνσεις της Επιστημονικής Υπηρεσίας της Βουλής». 

7. Κατά τα λοιπά ισχύει η 8199/6321/2.12.2002 (ΦΕΚ 
1521/Β/4.12.2002) απόφασή μας. 

Β. Στην παρ. 1 εδ. α'του άρθρου 161 του Καν. της Βου¬ 


λής (Μέρος Α' Κοινοβουλευτικό) στον πρώτο στίχο η λέξη 
«εννεαμελές» αντικαθίσταται με τη λέξη «δεκαμελές» και 
στον προτελευταίο στίχο της διαγράφεται ο σύνδεσμος 
«και» και τίθεται κόμμα (,) και στο τέλος του επόμενου στί¬ 
χου προστίθενται οι λέξεις «και έναν ειδικό σε θέματα διε¬ 
θνών σχέσεων». 

Γ. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

8. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 15 Ιουλίου 2003 
Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




